മന്ത്രി പി.എ. മുഹമ്മദ് റിയാസ് മിഠായിതെരുവ് സന്ദര്ശിച്ചു കോഴിക്കോട്: മിഠായിത്തെരുവില് തീപിടിത്തമുണ്ടായ പ്രദേശം പൊതുമരാമത്ത് ടൂറിസം മന്ത്രി പി.എ. മുഹമ്മദ് റിയാസ് സന്ദര്ശിച്ചു. പോലീസും ഫയര്ഫോഴ്സും ജനങ്ങളും സമയോജിതമായി സദാസമയം തീര്ത്ത പ്രതിരോധം തീപിടിത്തം നിയന്ത്രിക്കുന്നതിന് സഹായകമായെന്ന് മന്ത്രി പറഞ്ഞു. ഇതിനുമുന്പും മിഠായി തെരുവില് ഇത്തരത്തിലുള്ള പ്രശ്നങ്ങളുണ്ടായിട്ടുണ്ട്. ഇക്കാര്യത്തില് ശാശ്വതമായ പരിഹാരം വേണം. അശാസ്ത്രീയമായും നിയമവിരുദ്ധമായും എന്തെങ്കിലുമുണ്ടോ എന്നത് പരിശോധിച്ചു നിലപാട് എടുക്കും. തീപിടിത്തം ഉണ്ടായതിന്റെ കാര്യകാരണങ്ങള് സംബന്ധിച്ച് ഫയര്ഫോഴ്സിനോട് റിപ്പോര്ട്ട് ആവശ്യപ്പെട്ടിട്ടുണ്ട്. പോലീസിനോടും ഇക്കാര്യം സംസാരിച്ചിട്ടുണ്ടെന്നും മന്ത്രി പറഞ്ഞു. ഇന്നലെ ഉച്ചയോടെ പാളയം ഭാഗത്തുള്ള വികെഎം ബില്ഡിംഗിലാണ് തീപിടിത്തമുണ്ടായത്.